《岳州西城》
唐代·张说

水国何辽旷，风波遂极天。西江三纪合，南浦二湖连。

危堞临清境，烦忧暂豁然。九围观掌内，万象阅眸前。

日去长沙渚，山横云梦田。汀葭变秋色，津树入寒烟。

潜穴探灵诡，浮生揖圣仙。至今人不见，迹灭事空传。

作者简介：张说(667年～730年) 唐代文学家，诗人，政治家。字道济，一字说之。原籍范阳（今河北涿县），世居河东（今山西永济），徙家洛阳。